title: Η σημασία της στρατηγικής και της ηγεσίας στη διαμόρφωση ενός επιτυχημένου επιχειρηματικού μετασχηματισμού
title: The importance of strategy and leadership in shaping a successful business transformation
titleType: AlternativeTitle
Creators: name: Γρηγοριάδης, Παναγιώτης
Publisher: name: Πανεπιστήμιο Πειραιώς
Year: 2024
Subjects: subject: Ηγεσία
subject: Στρατηγική
subject: Μετασχηματισμός
subject: Αλλαγή
subject: Αντίσταση στην αλλαγή.

description: Η ηγεσία η στρατηγική καθώς επίσης και ο επιχειρηματικός μετασχηματισμός αποτελούν τη σημερινή εποχή θεμελιώδη πυλώνα για τη βιωσιμότητα των σύγχρονων επιχειρήσεων. Σε έναν κόσμο που μεταβάλλεται διαρκώς η ανάγκη για καινοτομία ευελιξία και προσαρμοστικότητα είναι πιο έντονη από ποτέ. Η ηγεσία είναι από τους πιο καθοριστικούς πυλώνες για την επιτυχία του οργανισμού διότι μέσω αυτής διαμορφώνεται ένα σαφές όραμα, ο ηγέτης είναι αυτός ο οποίος κατευθύνει την ομάδα στην επίτευξη των στόχων και ταυτόχρονα παρακινεί και εμπνέει τους εργαζομένους έτσι ώστε να συνεχίσουν για την υλοποίηση των στόχων του οργανισμού.Ο εκάστοτε ηγέτης μέσα από στρατηγικές αποφάσεις και σωστή επικοινωνία διασφαλίζει ότι η στρατηγική στόχοι έχουν ευθυγραμμιστεί με τις ανάγκες των εργαζομένων καθώς επίσης και με τις επιχειρησιακές λειτουργίες. Μέσω της στρατηγικής χαράζεται ο δρόμος έτσι ώστε να επιτευχθούν οι μακροπρόθεσμοι στόχοι του οργανισμού, διαμορφώνεται μια σαφής κατεύθυνση έτσι ώστε να αντιμετωπιστούν οι πιθανές εξωτερικές προκλήσεις που ενδεχομένως να υπάρχουν. Εν συνεχεία στην εποχή της τεχνητής νοημοσύνης της ψηφιοποίησης και της παγκοσμιοποίησης οι οργανισμοί οι οποίοι δεν μπορούν να προσαρμοστούν στις συνθήκες της εποχής ενδεχομένως να αντιμετωπίσουν και προβλήματα βιωσιμότητας, έτσι λοιπόν οι επιχειρήσεις από την πλευρά τους πρέπει να αλλάζουν και να μετασχηματίζονται στις απαιτήσεις της εποχής,αυτό επιτυγχάνεται μέσα από μια ισχυρή ηγεσία και ένα καλά οργανωμένο στρατηγικό όραμα έτσι ώστε οι πιθανές αλλαγές να γίνουν με τέτοιο τρόπο που θα προωθήσουν την ανάπτυξη και τη βιωσιμότητα του οργανισμού. Η αλληλεπίδραση που υπάρχει μεταξύ της ηγεσίας της στρατηγικής και του μετασχηματισμού είναι καθοριστική για την επιτυχία των επιχειρήσεων. Όπως είπαμε και προηγουμένως στο σημερινό ασταθές και πολύ ανταγωνιστικό περιβάλλον η ικανότητα που έχουν οι ηγέτες να καθοδηγούν με όραμα και σαφήνεια σε συνδυασμό με την επιλογή σωστής στρατηγικής αποτελούν ουσιαστικά το κλειδί για την επιτυχία του μετασχηματισμού στις επιχειρήσεις έτσι ώστε να μπορέσουν να προσαρμοστούν στις προκλήσεις της εποχής. Σκοπός της παρούσας διπλωματικής εργασίας με τίτλο «Η σημασία της στρατηγικής και της ηγεσίας στη διαμόρφωση ενός επιτυχημένου επιχειρηματικού μετασχηματισμού» είχε ως σκοπό να απαντήσει στα παρακάτω ερωτήματα: A. Έχουν οι επιχειρήσεις μια συγκεκριμένη στρατηγική η έναν συνδυασμό στρατηγικών έτσι ώστε να πετύχουν τους στόχους τους οποίους έχουν θέσει; B. πώς συμπεριφέρονται οι προϊστάμενοι στους υφισταμένους τους(πως ασκείται η ηγεσία); C. πώς αντιδρούν οι εργαζόμενοι απέναντι στην αλλαγή/ μετασχηματισμό ; D. Υπάρχει σχέση μεταξύ ηγεσίας στρατηγικής και ηγεσίας και μετασχηματισμού/αλλαγης; Στα πρώτα 4 κεφαλαία γίνεται μια θεωρητική προσέγγιση του θέματος αναλύοντας τη διεθνή βιβλιογραφία και τους διάφορους ορισμούς και όχι μόνο αναφορικά με τη στρατηγική την ηγεσία και το μετασχηματισμό των επιχειρήσεων. Στη συνέχεια και συγκεκριμένα στο κεφάλαιο 5 ακολουθεί η έρευνα στην οποία προσπαθούμε να απαντήσουμε στα 4 ερευνητικά ερωτήματα που αναφερθήκαμε προηγουμένως. Στο εν λόγω κεφάλαιο γίνεται αναφορά τόσο για το σκοπό και τους στόχους της έρευνας τη μεθοδολογία την οποία ακολουθήσαμε,τον τρόπο που έγινε η συλλογή των δεδομένων καθώς επίσης και το δείγμα της έρευνας. Στο κεφάλαιο 6 ακολουθεί η περιγραφική ανάλυση των αποτελεσμάτων της έρευνας τόσο με διαγράμματα αλλά και με πίτες,και εν συνεχεία η ανάλυση παλινδρόμησης για να δούμε τη σχέση που υπάρχει μεταξύ της ηγεσίας και της στρατηγικής και της ηγεσίας με το μετασχηματισμό καθώς επίσης και τα διαγράμματα διασποράς. Η διπλωματική εργασία ολοκληρώθηκε με τη συγγραφή των συμπερασμάτων και την ανάλυση των αποτελεσμάτων της έρευνας.